สอบแบงก์ปล่อยกู้ข้าว 3หมื่นล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ดีเอสไอเรียกเจ้าหนี้เพรซิเดนท์ฯ 10 แห่ง ให้ข้อมูลปล่อยกู้จนเกิดหนี้สูญ 3 หมื่นล้านบาท 
นายธาริต เพ็งดิษฐ์ อธิบดีกรมสอบสวนคดีพิเศษ (ดีเอสไอ) เปิดเผยว่า ในวันที่ 10 ก.พ.นี้ ดีเอสไอจะเชิญผู้แทนสถาบันการเงินปล่อยเงินกู้บริษัท เพรซิเดนท์ อะกริ เทรดดิ้ง จนก่อให้เกิดหนี้สูญ 3 หมื่นล้านบาท มาประชุมเพื่อขอความร่วมมือในการเปิดเผยข้อมูลเกี่ยวกับการอนุมัติวงเงินกู้ยืมจนก่อให้เกิดหนี้สูญ หากสถาบันการเงินไม่ยินยอมให้ข้อมูล ดีเอสไอจะออกหมายเรียกให้แต่ละธนาคารส่งเอกสารและพยานบุคคลมาให้ปากคำต่อพนักงานสอบสวน 
นายธาริต ยังยืนยันว่า ความเสียหายที่เกิดขึ้นในการปล่อยกู้นั้นสูง 3 หมื่นล้านบาท ไม่ใช่แค่ 1 หมื่นล้านบาท ตามที่ธนาคารแห่งประเทศไทย (ธปท.) ระบุ โดยดีเอสไอได้คำนวณมูลค่าความเสียหายจากการทำนิติกรรม แต่ธนาคารคงมองตัวเลขหลังการเจรจาปรับลดหนี้ 
นายธาริต ยังกล่าวถึงผู้ถือหุ้นธนาคารกรุงเทพยื่นฟ้องคณะกรรมการธนาคารปล่อยกู้ 450 ล้านบาท โดยมิชอบ ให้กับบริษัท กาแฟผงไทย ของนายประยุทธ มหากิจศิริ ว่า ผู้เสียหายสามารถร้องทุกข์กล่าวโทษให้ดีเอสไอตรวจสอบการปล่อยกู้ได้